google/wiki40b huggingface dataset:
Gösta Rybrant

Biografi

Rybrant studerte ved Musikaliska Akademien til 1928 og var deretter fiolinsolist og ledet Svensk Filmindustris orkester i noen år.  Han hadde samtidig skrevet fire kriminalromaner (En sensation i december, Äventyret med skrattbomben, Mannen som var Cobb, Sensationer i valstakt) og sluttet deretter som musiker. Fra 1936 var Rybrant publisist, mest kjent som kåsør i Aftonbladet 1940-1967 under signaturen ”Flips”. Han skrev også filmmanus, radiooperetter og et stort antall radiomanus, visetekster og revysangtekster, fremfor alt for Kar de Mumma-revyene. Ifølge 
Stim
skrev han 250 sangtekster, mange av dem var oversettelser fra minst fem ulike språk. 
Et særskilt givende samarbeid hadde han med Zarah Leander. For henne skrev han mange tekster, som hun gjerne hadde i sitt repertoar: «Sång om syrsor», «Sången om herr Abel», «Ett Herrans under», «Gåtor» m.fl. 
Rybrant ble noe av en spesialist som musikaloversetter. Han oversatte minst 37 musikkteaterverk mellom 1940 og 1966, fremfor alt amerikanske musikaler (blant annet Show Boat, Kiss Me Kate, Guys and Dolls, The King and I, West Side Story og Hello Dolly!), noen tyske operetter, britiske og danske sangskuespill og en fransk musikal (Irma la Douce). Han oversatte også fem operaer (blant annet Brittens Turn of the Screw og Debussys Pelléas og Mélisande). Han skrev den svenske originallibrettoen til to musikaler (Caviar, Döden i Venedig), men ingen av oppsetningene ble gjort.
I 20 år samarbeidet han med teaterforleggeren og produsenten Lars Schmidt da det gjaldt import av Broadwaymusikaler. Rybrant blev spesielt kjent for å ha oversatt My Fair Lady og overført cockney-engelsk till stockholmsk eller söderslang. Rybrants svenske ramse, «Den spanska räven rev en annan räv», skiller seg betydelig fra originalens «The rain in Spain stays mainly in the plain» ettersom den lar Eliza trene på å gjøre forskjell mellom to vokallyder, den lange e-lyden og ä-lydet, som stockholmerne blander samman. Originalramsen demonstrerar i stedet den feilaktige uttalen («The rine in Spine...»). 
Rybrants oversettelse av My Fair Lady har blitt anvendt uavbrutt siden 1959. Først i 2003 ble det gjort to større omarbeidelser, på Östgötateatern i en oppsetning, hvor Eliza talte östgötska, i Helsingfors i en bearbeidelse til ekstrem finlandssvensk. Men de beste replikkene og sangtekstene var igjen.
Mer om Rybrant kan en lese i den tynne boken Flips (1985) av Bengt Haslum, som også inneholder en omfattende verksfortegnelse.
Jan Lennart Urke

2012

Urke var Ørjan Nylands reserve og sto de innledende rundene av Hødds triumfferd mot Cupfinalen 2012.

2013

Etter at Hødd solgte Ørjan Nyland til Molde valgte klubben å hente inn Andreas Lie fra AaFK, Urke valgte å bli værende i klubben som Lies reserve.
Mot slutten av sesongen ble Lie skadet og Urke måtte steppe inn for et Høddlag som kjempet en innbitt kamp med Stabæk om opprykk til Tippeligaen. Etter at Hødds håp om direkte opprykk ble knust etter et 3-1 tap borte mot Mjøndalen røk også håpet om play off da samme Mjøndalen slo et demoralisert Hødd lag 3-0 hjemme på Høddvoll stadion.

2014

Urke startet 2014-sesongen som Hødds førstevalg etter en god vinter, men etter noen svake prestasjoner innledningsvis mistet han plassen til Aslak Falch som forble lagets førstemålvakt de to neste sesongene.

2016

Etter et skademareritt i 2015 signerte Urke en ny kontrakt med Hødd foran 2016-sesongen, han ble også tildelt draktnummer 1.
Junagadh

Kort historikk

Området rundt byen har vært befolket siden urtiden. Allerede på 200-tallet f.kr tror man at saketene har bodd i de mange grottene som er i nærheten av byen. Junagadh ble hovedstad for den muslimske staten Saurashtra og for rajputriket Chauda allerede på 800-tallet. Byen ble erobret i 1472 av Mahmud Bighara, som tok kontroll over byen og byttet navnet til Mustafabad".
Fyrstedømmet Junagadh var i kolonitiden en forholdsvis stor fyrstestat, med et areal på hele 8 643 kvadratkilometer. Det grenset da til fyrstedømmene Porbandar, Navanagar, Gondal, Bhavnagar samt den portugisiske kolonien Diu.
Grunnlegger av byen var Bahadur Khanji I i 1735. Fyrstedømmet ble så styrt av hans etterfølgere, blant annet av den muslimske dynastiet Babi. Den siste nawaben, Mohammad Mahabat Khanji III (1911–1948), forsøkte ved delingen av India i 1947 å gi slutte seg til Pakistan, noe som utløste folkeopprør i den hinduistiske befolkingen og det hele sluttet med indisk invasjon og anneksjon.
Rammesag

Rammesag er ei sag med flere parallelle sagblad som kan sage planker og bord av tømmerstokker. Rammesaga er også kalt grindsag og gittersag. Et annet navn er silkesag.
Rammesager er fortsatt i bruk. 
En rammesag består av et stativ med ei ramme som går i sleider. I rammen er det spent inn sagblad med justerbar avstand. Ramma holdes i bevegelse opp- og ned av en veivaksel. Tømmeret blir mata inn i sagramma fra ei skinnegående ileggervogn, der stokken på forhånd plasseres i den beste skurposisjonen. Saga kan ikke omstilles for kvar stokk og krev derfor at tømmeret er gruppert etter dimensjon.
Rue Pergolèse

Rue Pergolèse er en gate i 16. arrondissement i Paris.
Gaten er oppkalt etter komponisten Giovanni Battista Pergolesi. Den begynner ved 61ter place du Général-Patton og slutter ved 66 Avenue Foch.
Tour de France 2019

Resultater

Franske Julian Alaphilippe var på forhånd ikke regnet blant favorittene til å vinne sammenlagt, og laget hans var heller ikke komponert for dette. Selv om han tidlig kom i den gule trøya etter god innsats på de kuperte etappene ble han fortsatt ikke sett på som noen trussel fordi man regnet ham for svak på de lengste fjelletappene og individuell tempo. Da han overbeviste ved å vinne etappe 13 (tempo) og kjøre fra Geraint Thomas og flere andre sammenlagtfavoritter på den påfølgende fjelletappen  ble han tatt på fullt alvor av de andre lagene. På de siste fjelletappene ble det imidlertid vanskelig for ham å holde følge med de beste uten et sterkt lag rundt seg. På den 19. etappen tapte han mye tid til Egan Bernal som overtok den gule ledertrøya. Etter sterk kjøring i Pyreneene ventet mange at Thibaut Pinot skulle bli den som overtok sammenlagtledelsen på alpeetappene, men han måtte bryte tidlig på den 19. etappen som følge av en skade han hadde pådratt seg to dager tidligere.
I tillegg til den sportslige dramatikken som utspant seg på etappe 19 ble det også svært dramatisk da det kom mye nedbør i form av regn og hagl. Man forsøkte først å brøyte veibanen slik at syklistene kunne fullføre, men så gikk det et større jordras som blokkerte hele veien. Rittledelsen valgte da å avbryte etappen.
Egan Bernal sto imot alle angrep på den siste fjelletappen og vant rittet sammenlagt.
Fort Ross

Fort Ross (russisk: Форт-Росс) var en russisk kortvarig bosetting i California og del av Russisk Amerika. Idag er området et National Historic Landmark. Fort Ross ligger i Sonoma County i den nordlige del av California ved Windermeere Point ca 20 km nord for Jenner  og ca 140 km nordvest for San Francisco.

Etablering

Fortet ble oppført i form av en rektangel med en lengde på ca 95 m og bredde på ca 85 m. Den omgjerdende muren bygd i redwoodtømmer var ca tre meter høy og omgav flere bygningerm deriblant en liten russisk-ortodoks kirke, forrådsbygninger, brakker og blokkhus. Fortet hadde en rekke kanoner til sitt forsvar.
De fleste bygninger er blitt restaurerte og del av et friluftsmuseum.

Historie

Det russisk-amerikanske kompani trengte handelsplasser for å sikre tilgangen av jordbruksprodukter til de russiske bosetningene i Alaska og for utgangspunkty for pelshandel och kompaniet sendte Ivan Kuskov sørover for å finne egnede steder. I 1811 hadde Kuskov valgt et sted ved Bodega Bay på Sonomakysten.
I juni 1812 ble byggingen av fortet innledet; den 30. august fant den formelle innvielse sted. Bosetningen fikk da navn avledet av det russiske ordet «Rossija» (Russland).
Til tross for russernes satsing på jordbruk og tilvirkning bar ikke kolonien seg, og i slutten av 1839 bestemte kompaniet at området skulle selges og at de bosatte skulle returnere til Alaska; oppdraget gikk til den daværende forstander Aleksander Rotsjev. Etter forhandlinger ble området solgt i desember 1841 til John Sutter for 30.000 dollar. Den 1. januar 1842 forlot russerne fortet.
Årene 1842 til 1867 var det her en ranch og årene 1867 til 1873 lager for trevirke. I 1873 ble fortet kjøpt av George Washington Call. 1903 solgte Call fortet til California Historical Landmarks Committee of San Francisco som i 1906 donerte det til staten California.
Den 5. november 1961 ble området utsett til National Historic Landmark.
Neobrachychilus

Utseende

En middelsstore, kraftig, gråbrun trebukk. Kroppsformen er kort og bred med markerte "skuldre" på dekkvingene, som er jevnt tilsmalnende bakover fra skuldrene. Antennene er lengre enn kroppen.
Oversiden er grovt og ganske tett punktert. Dekkvingene har tre par okergule flekker.

Utbredelse

Arten er utbredt i Brasil, Bolivia og Argentina.
Hotel Neptun

Hotel Neptun er et hotell ved stranden i Warnemünde i Rostock i Tyskland.
Hotel Neptun ble utviklet i DDR-tiden til noe mytiskt hos den østtyske befolkningen. Dette luksushotell der blant annet Fidel Castro bodde under et besøk i DDR var for de fleste østtyskere en vanskelig oppnåelig drøm. Hotellet ble bygd med idéen om at den østtyske arbeideren med familie skulle kunne dra på ferie til den tyske østersjøkysten. Etterspørselen var langt større enn tilgangen og bare et fåtall fikk muligheten til hvert år å dra til Hotel Neptun og oppleve en annen verden med mat i overflod og en smak av vest. 
Erter Tysklands gjenforening kom Hotel Neptun i privat drift og har fortsatt å være populært.
Gisund Ferje A/L

Gisund Ferje A/L var et andelslag som ble stiftet 7. mai 1952 for å drifte ferje over Gisundet mellom tettstedene  Gibostad og Bjorelvnes i Lenvik i Troms. 1. august 1953 ble ferja «Bjorelvnes» satt inn på strekningen. I 1964 tok M/F «Rødstein» over på strekningen. Etter at Gisundbrua sto ferdig i juni 1972 sluttet fergetrafikken over Gisundet.
Önneköp

Önneköp er et tettsted i Hörby kommune i Skåne län i Sverige. I 2010 hadde tettstedet 206 innbyggere.
Chrysaperda

Utseende

Små til middelsstore, blanke, brunrøde til svarte trebukker. Antennene er tynne og noe lengre enn kroppen. Hodet er stort og bredt (minst så bredt som pronotum), svart. Pronotum er sylindrisk, rødbrunt til svart. Dekkvingene er parallellsidige og blanke, uten synlig hårkledning eller punktur. Beina er rødbrunlige.

Utbredelse

Slekten er utbredt i Ecuador, Peru og det nordvestlige Brasil.
Henrik H. Tveit

Henrik Andreas Henriksen Tveit (født 17. oktober 1890, død 10. juli 1973) var en agronom og lokalpolitiker fra Gulen i Sogn og Fjordane.
Tveit satt som ordfører i Gulen kommune fra 1932 til 1941, og igjen en kort periode etter freden i 1945. Han var fylkesagronom i Sogn og Fjordane og var med på å etablere Gulen Kraftlag i 1939.
Minas de Corrales

Historie

Minas de Corrales ble grunnlagt i 1878.

Økonomi

En av de viktigste økonomiske aktiviteter i tettstedet er gruvedrift.

Transport

Ruta 28 Coronel Andrés Latorre forbinder Minas de Corrales med andre byer i Rivera-departementet.
Dimna Idrettslag

Dimna Idrettslag (stiftet 3. desember 1974) er en friidrettsklubb fra Ulsteinvik på Sunnmøre.
Klubbens hjemmebane er Høddvoll stadion.
Klubbens mest kjente utøver er Karsten Warholm.
Rie Azami

Landslaget

Rie Azami spilte 2 landskamper for Japans kvinnelandslag.
Tyrkias Grand Prix

Tyrkias Grand Prix var et Formel 1-løp som ble arrangert på Istanbul Park fra 2005 til 2011.
Stenshagen-gruppen

Stenshagen-gruppen er et norsk konsern majoritetseid av Egil Stenshagen. Selskapet omfatter blant annet Stenshagen Bil i fem byer i Norge, samt bildel- og dekkleverandøren Auto Grip as. Konsernets totale omsetning er 1,2 mrd kroner, hvorav Stenshagen Bil økte omsetningen fra 330 mill kroner i 2003 til hele 870 mill kroner i 2008.
Hovedkontoret ligger på Maritim i Oslo, og hovedeier er Egil Stenshagen. Selskapet er ikke børsnotert, men hører blant landets større selskaper målt etter omsetning.
Tryggve Point

Tryggve Point er et nes, 1,9 km nordvest for Turks Head på vestsiden av Rossøya i Antarktis. Det ble først kartlagt under Terra Nova-ekspedisjonen i 1910–13, under Robert Falcon Scotts ledelse som ga det navn etter Tryggve Gran, ekspedisjones skiekspert.
Hofteleddsdysplasi (menneske)

Hofteleddsdysplasi er en tilstand i hofteleddet hvor leddhodet på lårbenet ligger utenfor leddskålen på hoftebenet. Tilstanden kan enten være en medfødt misdannelse eller tilegnet i oppveksten.
Sericinus

Utseende

Sericinus montela er en ganske stor svalestjert med lange, slanke stjerter på bakvingene. Vingene er brunspraglete hos hunnen, hvite med små svarte flekker hos hannen, bakvingen har en rød flekk eller et rødt bånd ved bakhjørnet. På undersiden er det et mer fullstendig rødt bånd.
Larven er svart med gule, kjøttfulle utvekster, dessuten et par lange, svarte vedheng på forkroppen.

Levevis

I likhet med mange andre svalestjerter har den larver som lever på planteslekten Aristolochia (holurtfamilien).

Utbredelse

Arten er utbredt i det østlige Asia, fra Amur-området i nord til Yunnan i sør.
VM i padling 2018

Menn

Ikke-olympiske klasser

Kvinner

Ikke-olympiske klasser
Born This Way (sang)

«Born This Way» er en sang av Lady Gaga, og den første singelen fra hennes andre studioalbum Born This Way. Singelen ble lansert 11. februar 2011.
Brittney Reese

Karriere

Hun fikk sitt internasjonale gjennombrudd da hun kom til finalen i VM 2007 i Osaka, der hun ble nummer åtte etter et hopp på 6,60. Hun vant NCAA-mesterskapet utendørs i 2007 og 2008, og ved USAs uttakningskonkurranse til sommer-OL 2008 satte hun ny personlig rekord med 6,95 meter, og ble kvalifisert til OL 2008 i Beijing. Der ble hun nummer fem etter å ha hoppet 6,76 meter i finalen.
Reese vant gull i VM i friidrett 2009 i Berlin og VM i friidrett 2011 i Daegu, og hun vant VM innendørs både ved VM innendørs 2010 og 2012. Hun ble med det den første kvinnen i historien som vant VM innendørs to mesterskap på rad. 
Hun er USA-mester utendørs i årene 2008 til 2011, og innendørs i 2009 og 2010.
Hun tok sølv under Sommer-OL 2016.
Sceliages

Utseende

Middelsstore og brede, litt flate, blankt svarte skarabider. De er noe mindre enn de fleste andre Scarabaeus-artene. Hodet er bredt skovlformet med butte tenner på forkanten. Dekkvingene er helt uten eller med ganske svake lengdefurer. Beina er lange og kraftige gravebein.

Levevis

Denne gruppen har et uvanlig levevis for gjødselbiller i og med at de voksne billene eter store tusenbein.

Utbredelse

Gruppen er utbredt i Afrika.
Constantine Samuel Rafinesque

Bakgrunn

Han vokste opp i Marseille og var overveiende autodidakt: Han lærte seg selv latin oig gresk i tenårene, og samlet på planter.

Forretningsmann

Da den franske revolusjonen brøt ut, forlot han Frankrike. Fra 1802 til 1805 reiste han til USA, og i Philadelphia gikk han i kjøpmannslære og pleide kontakter med naturforskere. Deretter slo han seg ned i Palermo som fremgangsrik kjøpmann. Det gikk så bra at han kunne trekke seg tilbake fra yrket i 1809, og siden da viet han seg helt til forskningen. I 1808 ble han innvalgt i American Academy of Arts and Sciences.
Det var på Sicilia at han endret navn til Rafinesque-Schmaltz, ved å henge morens pikenavn på etternavnet. Han ville helst ikke bli tatt for franskmann nå under napoleonskrigene; han pleide meget kontakt med engelskmennene og ville ikke sette de forbindelsene i fare. I en tid at han var sekretær for den amerikanske konsul på Sicilia.

Forsker

Etter at hans sønn døde vendte han i 1815 tilbake til USA. Under reisen led han skipbrudd og mistet da storparten av sitt omfangsrike bibliotek og sin malakologiske samling. Han slo seg ned i New Tork og bygde opp sin ny naturaliesamling.
Rafinesque syslet med botanikk og zoologi og beskrev mange europeiske og nordamerikanske arter av planter, fisk og bløtdyr. Planteslekten Rafinesquia er oppkalt etter ham. . Hans renomme som botaniker led under heftig motbør på grunn av ting han skrev i sitt verk Florula Ludoviciana i 1817. Men i 1819 ble han professor for botanikk ved Transylvania University i Lexington. Han forlot imidlertid universitetet i 1826 etter en strid med rektor der. Han trakk seg tilbake til Philadelphia og forsøkte seg, med liten fremgang, å grunnlegge vitenskapelige tidsskrifter. Han publiserte mange bøker og artikler, handlet med innsamleder naturalier og holdt offentlige foredrag.
Rafinesque-Schmaltz prøvde seg også som antropolog.
Rafinesque oppdaget rundt 1830 at mayaindianernes tallsystem var basert på en punkt-linje-skrift. Han antok også at de funne hieroglyfene motsvarte et språk som fortsatt snakkes av mayafolket.
Et grunnleggende verk i iktyologien er Indice d'ittiologia siciliana; ossia, catalogo metodico dei nomi latini, italiani, e siciliani dei pesci, che si rinvengono in Sicilia disposti secondo un metodo naturale e seguito da un appendice che contiene la descrizione de alcuni nuovi pesci siciliani som Rafinesque publiserte i 1810 mens han bodde på Sicilia. Dette verket inneholder de eldste gyldige beskrivelsene av familier av fisk.
Kristoffer Skjerping

Gjennombruddet

Skjerping hadde en tøff periode etter at han veltet i Tour de Normandie våren 2013. Men stortalentet kjempet tilbake og ble norgesmester i U23-klassen. Sitt definitive gjennombrudd fikk han i 2014, med flere toppresultater. I april tok han en sterk andreplass i U23-utgaven av vårklassikeren Flandern rundt. I august syklet Skjerping på det norske U23-laget i etapperittet Tour de l'Avenir («Fremtidens Tour»). Rittet, som uformelt blir kalt «Ungdommens Tour de France», blir regnet som et utstillingsvindu for kommende proffsyklister. Tross et sterkt felt på startstreken, klarte Skjerping å komme med i det avgjørende bruddet på den første etappen, og på oppløpet spurtet han inn til etappeseier. I Sykkel-VM i Ponferrada, september 2014, tok Skjerping bronse i en massespurt på fellesstarten for U23-rytter, etter at landsmannen Sven Erik Bystrøm hadde gått solo til gull. Det sterke norske laget dominerte rittet, med det Johan Kaggestad betegnet som «...det beste U23-laget i verden».
Skjerpings sterke resultater førte til stor interesse fra flere sykkellag, både på prokontinental- og  WorldTour-nivå. På en pressekonferanse i oktober 2014 ble det bekreftet at Skjerping hadde signert en toårs-kontrakt med Slipstream Sports, eieren av amerikanske WourldTour-laget Garmin-Sharp, som skifter navn til Team Cannondale fra 2015-sesongen. Skjerping er i første omgang tiltenkt en rolle på klassikerlaget, med mulighet for å sykle de fleste store éndagsrittene.
Hvalbarde

Evolusjonsteorien

De første bardehvalene hadde trolig tenner, men disse har gjennom evolusjon blitt omdannet til barder, som følge av dyras matvaner over tid. Det er også gjort funn som kan antyde at de første bardehvalene kan ha hatt både tenner og barder. De eldste fossile funn som er gjort av barder er omkring 15 millioner år gamle, men siden de relativt myke bardene trolig vanskelig fossiliserer seg, mener forskerne at bardene kan/må ha oppstått tidligere, kanskje alt for omkring 36 millioner år siden. Dette begrunnes med at det er funnet hodeskaller av utdødde bardehval-lignende hvalarter som er betydelig eldre enn de funn som er gjort av barder. Siden skallen hos bardehvalene skiller seg klart fra skallen hos tannhvaler, antar derfor forskerne at også bardene oppsto mye tidligere.
En teori for hvalenes utvikling av barder er at, når iskappen som nå dekker Antarktis frøs til for omkring 34 millioner år siden, så startet den en prosess som dramatisk påvirket og endret økosystemet i dette området. Temperaturen sank dramatisk og påvirket livet i havet utenfor. Endringen tok omkring 200 000 år og kan ha gjort det nødvendig for hvalen å utvikle barder for å kunne overleve i et miljø, som i all vesentlighet, etter transformasjonen, besto av enten havlevende smådyr som krill og plankton eller andre predatorlignende sjødyr.
Thomas Gray

Bakgrunn

Gray ble født i Cornhill i London som sønn av en aksjemegler og modist. Han var hadde sju søsken, som alle døde som barn. Thomas vokste opp med mora, som forlot den voldelige Mr. Gray. Han fikk sin utdannelse ved Eton College, der en onkel av han underviste. Her innleda han et vennskap med Horace Walpole, sønn av statsminister Robert Walpole. Der ble han også venn med den senere dikter og godseier Richard Owen Cambridge og med Richard West, sønn av Lord Chancellor for Irland Richard West.
I 1734 påbegynte han juridiske studier ved Peterhouse ved University of Cambridge. I stedet for juss leste han klassisk og moderne litteratur og spilte Vivaldi og Scarlatti på cembalo for sin fornøyelses skyld.

Litterat, dikter

I 1738 tok han ut på en dannelsesreise på kontinentet sammen med Walpole. I 1742 begynte han for alvor å skrive poesi. Samtidig studerte han på egen hånd litteratur i Cambridge, og ble etter hvert en av de mest lærde personer i sin tid.
Gray tilbrakte det meste av sitt liv ved Cambridge. I 1768 ble han utnevnt til professor i moderne historie.
Som dikter var Gray overmåte sjølkritisk. I løpet av levetida publiserte han bare 13 dikt. Selv om hans samla lyriske produksjon begrenser seg til i underkant av 1000 verselinjer, regnes han i dag som en av de mest innflytelsesrike i engelsk 1700-tallspoesi.
Diktet «Elegy Written in a Country Churchyard» fra 1751 ble sjangerdannende for den retningen innen engelsk poesi som kalles kirkegårdspoesi. «Elegy Written in a Country Churchyard» består av 32 strofer, inklusive en epitaf på tre strofer, på fire vers hver. Versene er rimet femfotet jambe. Dikterjeget befinner seg på menighetens allmenne kirkegård og funderer over de mennesker som hviler der.
Gray bidro til klassisismens avløsning av førromantikken ved sine oder, som i sin musikalske form og elegiske stemning ved siden av James Thomsons og Edward Youngs dikter betegner overgangen. On the spring og On a distant prospect of Eton college er naturlyriske, The bard har walisisk emne, The fatal sisters og The descent of Odin henspiller på norrøn mytologi. Han var dermed også i stofflig henseende nydannende.
Gray betraktet selv sine to pindariske oder, The Progress of Poesy og The Bard, som sine beste arbeider.

Gjendiktning til norsk

Johannes Gjerdåker: Mjølk av paradis. Engelsk og skotsk lyrikk frå Thomas Gray til John Clare. Oslo: Samlaget, 2000 ISBN 82-521-5564-2
Torra di a Parata

Turisme

I dag er tårnet en godt besøkt turistattraksjon for turister som besøker Ajaccio. Det arrangeres daglige båtturer samt bussturer til tårnet.
Landsforbundet Teatrets Venner

Landsforbundet Teaterets Venner (LTV) er landsforening for lokale teatervennforeninger.
Landsforeningen ble stiftet den 9. mai 1992 og har siden arbeidet for å øke interessen for lokal scenekunst.
Per 2014 er 22 lokalforeninger tilsluttet med ca. 4 000 medlemmer. Ungdomsorganisasjonen er Teatrets Venner ungdom (TVu). Medlemskap gir scenepass, et fordelskort for blant annet rabatt på teaterbilletter.
Styreleder valgt i 2013 er Lise Hellandsvik fra Ålesund mens daglig leder er Halldís Ólafsdóttir
Norgesmesterskapet i fotball for menn 1929

Norgesmesterskapet i fotball for menn 1928 ble vunnet av Sarpsborg etter seier 2–1 Ørn den 20. oktober. Målscorere for Sarpsborg var Arne Yven i det 42. minutt og Harald Gundersen i det 103. minutt. For Ørn scoret Gunnar Dahl i det 75. minutt.
13 000 tilskuere overvar kampen på Stavanger stadion. Dommer var Thoralf Kristiansen, Sportsklubben Gjøa. Dette var andre gang Sarpsborg vant et norgesmesterskap.
Sarpsborgs  vinnerlag: Henry Simensen, Erling Lindberg, Arne Ludvigsen, Thorstein Simensen, Rolf Norwall, Bredo Wass, Arne Yven, Georg Olsen, Alf E. Simensen, Harald Gundersen og Harry Yven.
Kristiansund Boligbyggelag

Kristiansund Boligbyggelag ble startet 13. september 1946 og opererer i Kristiansund og nabokommuner i Møre og Romsdal.
Boligbyggelaget har ca. 3 700 medlemmer og forvalter 1 900 boliger i 96 borettslag, sameier og andre selskap.
Kristiansund Boligbyggelag er en del av Norske Boligbyggelags Landsforbund (NBBL).